**ГОДИШНА ПРОГРАМА**

**ЗА РАЗВИТИЕ НА ЧИТАЛИЩНАТА ДЕЙНОСТ**

**В**

**ЧИТАЛИЩЕ „НИКОЛА ЙОНКОВ ВАПЦАРОВ-1873“**

**2024 ГОДИНА**

**I. ВЪВЕДЕНИЕ**

1. **Население, структура, тенденции**

Населението на гр. Тутракан към 31.12.2021 г. по данни на НСИ е около 7500 души, делът на жените е по-висок. Прирастът е отрицателен. Трайно се увеличава делът на населението на възраст над 65 г., тъй като раждаемостта е ниска, а хората в активна възраст търсят препитание извън града и страната.

В града функционират две средно образователни училища и три детски градини, които се посещават от деца и младежи от гр. Тутракан и околните села.

1. **Целеви групи**

Съобразно структурата и характера на населението читалището традиционно полага усилия да работи с всички възрастови групи:

* **възраст:** хора от 5 до 65+ години *(читалището работи към момента преобладаващо с групите 7 - 18 г. (около 70%), следвани от 35-60 г. и 60-80 г.)*;
* **пол:** мъже и жени *(преобладават жени);*
* **образование:** ученици, средно, полувисше и висше образование (*посещаващите читалището са преобладаващо учащи се, следвани от хора с полувисше и висше образование)*;
* **степен на активност:** желаещи да се включват в регулярни дейности; желаещи да посещават мероприятия; желаещи да се включват в еднократни инициативи/мероприятия.

През 2024 г. ще бъдат положени приоритетно усилия за привличане на хора в активна възраст за регулярни мероприятия и задоволяване потребностите на тези жители на града, които проявяват интерес към разнообразни събития, вкл. гостувания. Същевременно читалището прави всичко възможно да откликва на постъпващи запитвания, идеи, предложения от населението.

1. **Институции, предлагащи занимания за свободното време**

В гр. Тутракан предлагането на занимания за свободното време в областта на образованието, културата и спорта се осъществява от организации с различен статут:

* Читалище (посочените по-горе целеви групи, направления: култура, изкуства, образование, друг тип; с малки изключения посещението на занятия е безплатно);
* ОЦИД (деца и младежи, направления: образование, култура и изкуство, спорт);
* Клубове и кръжоци при училищата с почти задължителен характер (безплатно);
* Клуб по спортни танци (деца и младежи, изкуство, платено);
* Клуб Амфион (деца и младежи, изкуство, платено);
* Хоротропница (хора в активна възраст, фолклор, платено);
* Спортни клубове и др. – борба, канадска борба, фитнес (деца, младежи, възрастни, платено/безплатно).

В някои направления конкуренцията между институциите е голяма, в други се предлагат занимания единствено от една институция. Има и занимания, които се търсят, но не се предлагат. Читалището се стреми да не препокрива дейността си с тази на другите организации в гр. Тутракан, а да предлага това, от което има потребност и не се организира другаде. Въпреки това трябва да се има предвид, че всички институции се борят да привлекат потребители на фона на намаляващия брой на населението и особено на децата в цялата община.

1. **Интереси и потребности на населението, роля на читалището**

Поради широкия спектър целеви групи се оформят много **разнообразни потребности и интереси,** които читалището трябва да посрещне и удовлетвори, като:

* ***Деца в предучилищна възраст***, чиито родители желаят да ги ангажират с извънучебни дейности предимно с физическа натовареност – народни танци, спорт, но също така театър и пеене ;
* ***Ученици, които проявяват интерес*** към художествена самодейност, школи по изкуства, спорт, четене и др. за разнообразяване на свободното време, личностно развитие, социални контакти;
* ***Хора в активна възраст***, които се нуждаят от разтоварване, изява, социални контакти и искат да участват в постоянно действащи форми в различни направления – художествена самодейност, приложно изкуство, здравословен живот, движение, медитация, както и четене;
* ***Хора в пенсионна възраст***, нуждаещи се от социални контакти, ангажираност, възможност за изява и пътувания в рамките на участия в самодейни форми;
* ***Хора с образователни потребности*** – чужди езици (ученици и работещи), компютърна грамотност (по-възрастни хора), софтуер (ученици), студенти задочна и дистанционна форма и ученици (подкрепа при издирване на научна литература), стажанти;
* ***Хора с по-високи културни потребности***, желаещи да посещават разнообразни театрални постановки, концерти, музикални вечери, четения, представяния на книги и др.;
* ***Предимно деца и младежи с културни и развлекателни потребности***: кино, детски театър, лятна занималня, спорадични мероприятия, свързани с приложно изкуство, забавно учене, околна среда и др.;
* ***Възрастни с интерес към родния край***;
* ***Литературни творци***, желаещи да публикуват/ издават свои ръкописи, да обменят опит с други такива;
* ***Интензивно четящи***, които търсят разнообразна съвременна българска и чужда литература.
* ***Хора, които искат да пробват нови и нови неща без да се ангажират дълготрайно с конкретна дейност;***

Тематично могат да се обобщят **следните интереси**:

* 1. фолклор, традиции- обичаи, краезнание;
  2. традиционни и модерни изкуства;
  3. по-нестандартни форми за прекарване на свободното време, свързани със здравето, двигателната култура, развиването на дисциплина и постоянство, здравословен начин на живот, разтоварване;
  4. читатели с интерес към детска литература, литература за младежи, задължителна учебна литература, както и всички жанрове на художествената литература, научна литература за курсови и дипломни работи, научни разработки, краеведски проучвания и др.
  5. по-модерни форми за прекарване на свободното време на младежите – изкуство, технологии;
  6. разнообразни събития, вкл. гостуващи изпълнители;
  7. хора с интерес към спортна дейност;
  8. чужди езици, компютърни умения,

**Годишната програма за развитие на читалищната дейност в читалище „Никола Йонков Вапцаров – 1873“ утвърждава читалището като:**

- културно-просветна институция, задоволяваща потребностите на гражданите в сферата на културата и личностното развитие;

- институция, съхраняваща българския фолклор, традиции и идентичност;

- институция, предлагаща разнообразни форми за прекарване на свободното време, компенсирайки доколкото е възможно недостатъците в предлагането, характерни за малкото населено място, отчитайки актуалните потребности на населението;

- институция, която насърчава развитието на таланти;

- институция, която се стреми да следва и прилага актуални тенденции, постижения, новости.

**Читалището има потенциал, който се използва за:**

* библиотечно-информационна,
* художествено-творческа,
* образователна,
* социална,
* културна дейност,
* друг тип дейност съобразно актуалните тенденции в сектора.

**ІІ.ОСНОВНИ ЦЕЛИ И ЗАДАЧИ**

НЧ „Н.Й.Вапцаров-1873” е единственото читалище в гр. Тутракан, общински център на Община Тутракан. Като такова то има отговорността да развива традиционната за всяко читалище дейност, но и да възприема и разпространява нови тенденции във всички направления на читалищната дейност. Същевременно то традиционно има задачата да упражнява консултативна дейност и подкрепа спрямо другите читалища на територията на общината, ако същите поискат такава. Освен това е натоварено с организацията на общинско ниво на Съюза на народните читалища.

**Дейността на читалището през 2024 г. ще бъде подчинена на отбелязването на 150-годишнината от създаването му!**

1. **Цели:**

* Отбелязване на 150-годишния юбилей на институцията – годишнина, с която тутраканци могат да се гордеят;
* Да задоволява потребностите на гражданите на гр. Тутракан, както и на други населени места в общината, доколкото в съответното населено място не се предлага дадена дейност/услуга.
* Да развива и обогатява културния живот, социалната и образователна дейност в гр. Тутракан;
* Да съхранява обичаите, традициите и идентичността на българския народ;
* Да разширява знанията на гражданите и да ги приобщава към ценностите и постиженията на науката, изкуството и културата;
* Да възпитава и утвърждава национално самосъзнание;
* Да популяризира града и края;
* Да осигурява достъп до актуална и достоверна информация;
* Да разпространява нови течения и иновации;
* Да развива дейности, свързани с проблемите на съвременното общество – обездвижване, затлъстяване, нездравословен начин на живот, дезинформация/недостоверна информация, липса на критично мислене, липса на активност и др.;

1. **Задачи**

* Отбелязване на годишнина чрез редица разнообразни дейности съобразно бюджета, който може да бъде подсигурен;
* Обхващане на максимален брой от местното население в различните видове дейност чрез утвърждаване на съществуващи, въвеждане на нови и възраждане на някогашни дейности;
* Поддържане на богат и съвременен библиотечен фонд и услуги на двата отдела на библиотеката чрез кандидатстване по проекти, заделяне на достатъчно средства от бюджета, насърчаване на дарителството, актуализиране на компютърния софтуер, въвеждане на по-стария фонд в електронния каталог;
* Продължаване подновяването на сценичните костюми на съставите с остра необходимост;
* Осигуряване на средства за участия на колективите в конкурси, състезания и др. мероприятия;
* Осигуряване на безпроблемно функциониране на всички форми;
* Подобряване условията на работа на самодейците, потребителите на услуги и служителите (дребни ремонти и оборудване);
* Подобряване на капацитета на екипа чрез обучения;
* Привличане на нови членове на ОС с цел максимално приобщаване на общността към работата на читалището;
* Устойчиво партньорството с други институции с цел повече ефективност чрез общи усилия в една посока, разнообразие, взаимно подпомагане;
* Участия в програми и проекти в подкрепа на читалищната дейност;
* Изпълнение на собствена културно-просветна програма.

1. **Приоритети на работа:**

* **Приобщаване на възможно повече тутраканци към дейностите по отбелязване на 150-годишнината на читалището;**
* **Привличане на повече деца и млади хора, тъй като** тази целева група е особено застрашена от проблеми като: обездвижване, прекарване на твърде много време пред електронни устройства, липса на интерес към физическа и културна активност, проблеми при общуването, език на омразата, нетолерантност и липса на самоувереност;
* **Разнообразяване на предлагането на услуги за хора в работна възраст;**
* **Предоставяне на повече възможности за активен живот и изява на хора от третата възраст;**
* **Организиране на повече мероприятия, свързани със съхраняването на българските традиции и приобщаване на подрастващите;**
* Организиране на **гостувания, съвместно с Община Тутракан**;
* Осигуряване на повече изява на участниците в читалищните форми.

**III. ОСНОВНИ ДЕЙНОСТИ**

1. **Библиотечна дейност** 
   1. **Приоритети на работа - ОТДЕЛ ЗА ВЪЗРАСТНИ:**

* Постоянно обогатяване на библиотечния фонд;
* Съвременно библиотечно-информационно обслужване за различни категории читатели, насърчаване на четенето при подрастващите;
* Утвърждаване на библиотеката – място за традиционни и иновативни културни прояви;
* Издаване и/или подкрепа за издаване на произведения на местни литературни творци;
* Сътрудничество с други библиотеки.

*Отделните дейности са подробно описани в План за работа на читалищна библиотека – Отдел възрастни.*

* 1. **Културно-просветни дейности на ОТДЕЛ ЗА ВЪЗРАСТНИ на библиотеката**

|  |  |  |
| --- | --- | --- |
| **Форми на работа** | **Мероприятия/Събития/Изяви** | **Срок на провеждане** |
| Изложба в библиотеката | 146 г. от рождението на Пейо Яворов /1878 г./ – български поет, символист и революционер | Януари  13.01.2024 |
| Публикация в местния печат  Съвместна инициатива на Клуба на местните литературни творци към читалищната библиотека | 142 години от рождението на Писателя Добри Харалампиев Зарафов с псевдоним Добри Немиров, родом от Тутракан.  125 години от рождението на местната поетеса Пенка Цанева – Бленика /08.02.1899-19.12.1978./ | 03.02.2024  Февруари  08.02.2024 |
| Екскурзия в читалището | Запознаване на учениците с дейността на библиотеката |  |
| Изложба в библиотеката, публикация в местния печат  Съвместна среща с клуба на литературните творци | 11 март 1739 г. — Роден е Софроний Врачански  Ден на световната поезия | Март 2024  11.03.2024 г.  21.03.2024 г. |
| Мероприятие на Клуб „Бленика“  Обявяване на отворено посещение за всички желаещи.  Изразително четене и рецитиране на негови произведения. | Международен ден на книгата –  Ден на отворените врати в библиотеката  27 април 1866 г. — Роден е Пенчо Славейков | Април 2024  20.04.2024 г.  23.04.2024 г.  27.04.2024 |
| Изложба в библиотеката | **178 г.** от рождението на **Хенрик** **Сенкевич** (05.05.1846 – 15.11.1916), полски писател, автор на световноизвестния роман "Quo vadis?"*;* удостоен *с*Нобелова награда за литература*(190* | Май 2024  05.05.2024 |
| Среща с автора    Материал в местния печат | Представяне на съвременен български автор | Юни 2024 |
| Изложба в библиотеката  Записи на литературно четене на произведения за събитието. | 403 г. от рождението на Жан дьо Лафонтен (08.07.1621 – 13.04.1695), френски баснописец.  153 г. от рождението на Марсел  Пруст (10.07.1871 – 18.11.1922), френски писател, известен с романа *„В търсене на изгубеното време“.* | Юли 2024  07. 07. -  10.07.2024 г.  17. 07. 2024 |
| Публикация в местния печат | 88 г.  от рождението на Стефан Цанев (07.08.1936), български поет, белетрист и драматург, носител на *Националната награда „Христо Г. Данов”* (2011) за *„Български хроники”* и за цялостен принос към българската книжнина. | Август  07.08.2024 |
| Изложба от книги за събитието в библиотеката  Изложба от най-интересни и ценни книги от фонда на библиотеката и публикация в местния печат за фонда на библиотеката /Добре е изложбата да бъде във фоайето в защитени витрини./ | 83 г. от рождението на Станислав Стратиев (09.09.1941 – 20.09.2000), български писател, драматург и сценарист  Тема „Библиотеката – безценна съкровищница на знания и мъдрост“ – по повод 150 г. от създаването на читалището | Септември  09.09.2024  22.09.2024 |
| Във фейсбук и в местния печат. С присъствени: разкази-отговори на въпросите само на победителите, обявяване на крайните резултати и награждаване | Викторина по повод 150 г. от създаването на читалището | Октомври 2024 |
| Инициатива на Клуба на местните литературни творци и тяхна публикация във фейсбук  Материали в периодичния печат и фейсбук  Изложба в библиотеката | Честване на Деня на Будителите  190 г. от рождението на българския писател, журналист и революционер Любен Каравелов - 7 ноември 1834 г. | Ноември 2024  01.11.2024  07.11.2024 |
| Тържествена среща с дарители на библиотеката, почитане на всички дарители в нейната история. Пòчетен списък на видно място и юбилейни грамоти. | По повод 150 г. от създаването на читалище „Никола Йонков Вапцаров - 1873“ | Декември 05.12.2024 |

* 1. **Приоритети на работа - ДЕТСКИ ОТДЕЛ:**
* По-пълно и качествено удовлетворяване на информационните потребности на читателите до 14 г. възраст;
* Увеличаване броя на новите читатели;
* Подпомагане на творческото развитие на децата чрез богато библиотечно и информационно пространство и дейности /летни ателиета/;
* Засилване на интереса на децата към книгата и четенето, в конкуренция с новите мултимедийни продукти;
* Организация и поддържане на библиотечния фонд;
* Разпространение на библиотечно - библиографски знания чрез изнасяне та уроци и беседи;
* Обогатяване на съдържанието на организираните културни и образователни прояви
* Тематични витрини, открити уроци, свързани с бележити дати и годишнини.
* Популяризиране на нови книги от фонда на библиотеката.
  1. **Културно-просветни дейности на ДЕТСКИ ОТДЕЛ на библиотеката**

**ЯНУАРИ**

* 176 години от рождението на Хр. Ботев-презентация за живота и творчеството на поета-революционер.
* Конкурс за детска рисунка „Аз и моите приятели“ с ученици от начален курс.

**ФЕВРУАРИ**

* „Апостолът в премеждие „най-добър разказвач на разказа за Левски по повод 146 г. от обесването му
* Гостуваща детска библиотека „За вас, деца любими”, в ДГ „Славянка”, ДГ “ Полет“
* и ДГ „ Патиланчо“

**МАРТ**

* „Баба Марта –традиции и обичаи „ – запознаване с празника
* Учебен час в библиотеката: „Освобождението -1878“- беседа

**АПРИЛ**

* 2-23 април МАРАТОН НА ЧЕТЕНЕТО / по предварителна програма /
* „Великденска работилница – изработване на предмети за украса
* „В поетичният свят на Багряна ”- детско утро

**МАЙ**

* НАЦИОНАЛНА БИБЛИОТЕЧНА СЕДМИЦА / по предварителна програма/
* „Да четем и да се забавляваме”- с ученици от начален курс
* **ЮНИ**
* „Приказен свят” в библиотеката –с деца от детските градини
* „Дунав през моите очи”- рисуване по повод Международният ден на река Дунав

**ЮЛИ**

* Лято в библиотеката – по програма

**АВГУСТ**

* Четене на произведения от Дора Габе –– състезание за най-добър четец

**СЕПТЕМВРИ**

* 21-септември „Ден на Тутракан“- изложба на краеведски материали
* Изразително четене на стихотворения -посветено на годишнините на писателите Асен Босев, Калина Малина и Дора Габе – с ученици от начален курс

**ОКТОМВРИ**

* „Бялата лястовица-символ на надеждата в творчеството на Й. Йовков”- среща с ученици от СУ ”Й. Йовков ”- с ученици от 6 клас
* Гостуваща детска библиотека: „Златна есен е дошла ”- четене на любими детски произведения, с деца от ДГ ”Полет ”

**НОЕМВРИ**

* „Съвременни будители”- среща-разговор с ученици от 6-те класове при СУ “Хр. Ботев“.
* “150 години от основаването на читалището - Поетичен следобед -по стихове на Н.Й.Вапцаров
* „Ден на християнското семейство „-с ученици от среден курс

**ДЕКЕМВРИ**

* Коледни четения в библиотеката и, детските градини и училищата в града.
* Коледна работилница.

1. **Предоставяне на компютърни и интернет услуги**

* Двата отдела на библиотеката предоставят безплатно ползване компютър и интернет, както и при необходимост съдействие за боравене с компютър и конкретен софтуер;
* Копирни услуги.

1. **Любителско художествено творчество:**

Дейността в това направление е организирана в постоянно и временно действащи форми. Ръководителите на постоянно действащите форми работят по утвърден от ръководството седмичен график, подготвят програми и събития, включват се в общи и тематични мероприятия на читалището и други организатори, подготвят участниците за изяви на регионални, национални и международни форуми с конкурсен и фестивален характер. Участията се планират след като бъде одобрен бюджетът на читалището за съответната година.

Изключение от седмичния график има при ТС „Борис Илиев“ и Литературен клуб „Бленика“, където работните срещи се организират на друг принцип.

През лятото в периода 01.07.-30.09.2024г. някои от формите ще преустановят дейността –ВГ „Северина“, Клуб „Добруджа“, ТС „Детелини“, ТС „Борис Илиев“.

Ръководителите, които смятат, че могат да продължат дейността и през лятото ще бъдат насърчавани да го направят.

Временно действащите форми се сформират според актуалния потребителски интерес, предстоящи празници и др. Планирани са: Лазарска група, Група активна към АК „Рибарска махала“ за традиционни ястия и песенен фолклор, Коледарска група.

**Самодейни състави, групи, школи, клубове, кръжоци:**

|  |  |
| --- | --- |
| № | Вид и наименование |
|  | **НАПРАВЛЕНИЕ „ФОЛКЛОР“** |
| 1. | ФТФ „Дунавска младост“ 1-ви - 2-ри клас |
| 2. | ФТФ „Дунавска младост“ 3-ти - 6-ти клас |
| 3. | ФТФ „Дунавска младост“ 7-ми – 9-ти клас |
| 4. | ФТФ „Дунавска младост“ над 9-ти клас |
| 5. | ВГ „Северина“ |
| 6. | ТС „Детелини“ |
| 7. | Клуб за народни танци „Добруджа“ – напреднал състав |
| 8. | Клуб за народни танци „Добруджа“ – начинаещ състав |
| 9. | Школа за народни танци (предучилищна възраст) |
| 10. | Школа по гайда |
| 11. | ВГ „Славея“ /и други жанрове/ |
| 12. | Детска група за автентичен фолклор /временна/ |
|  | **ВРЕМЕННИ** |
| 13. | Лазарска група |
| 14. | Група към АК „Рибарска махала“ за кулинарни дегустации, въстановки на обичаи и песенен фолклор |
| 15. | Коледарска група |
|  | **НАПРАВЛЕНИЕ „ТЕАТЪР“** |
| 13. | Самодеен театър „Борис Илиев“ |
| 14. | Детска театрална група „Пъстра въртележка“ |
|  | **НАПРАВЛЕНИЕ „КЛАСИЧЕСКИ И МОДЕРНИ ИЗКУСТВА“** |
| 15. | Школа по китара |
| 16. | Група „Акустика“ |
| 17. | Клуб за съвременни танци „Dance Dreamers” |
| 18. | Група за К-ПОП - танци |
| 19. | Рок училище (ел.китари, бас, барабани, ел.пиано) – търси се учител |
| 20. | Литературен клуб „Бленика“ |
| 22. | Индивидуални занимания – „Поп и джаз пеене“ |
|  | **НАПРАВЛЕНИЕ „ОБРАЗОВАНИЕ, САМОУСЪВЪРШЕНСТВАНЕ“** |
| 23. | Школа по тайчи - възрастни |
| 24. | Школа по УШУ - деца |
| 25. | Курс по йога |
| 27. | *Планира се създаване на Младежки туристически клуб при интерес* |
| 28. | *Планира се възобновяване на Школа по пиано при интерес* |

1. **Краеведска дейност, знания за родния край:**

|  |  |  |
| --- | --- | --- |
| **Форми на работа** | **Мероприятия/Документи/Изяви** | **Срок на провеждане** |
| Вписване в дневника за извършените справки от ОВ и какви материали имаме по конкретната тема | Извършване на тематични справки за читатели и изследователи от различни области, свързани с местни обществени събития, местни жители, сподвижници на наши национални герои и др.; Справки за традиционната местна духовна и материална култура | Периодично – веднъж седмично и според конкретните искания |
| Записване в дневник и дигитално | Събиране на произведения на традиционната местна духовна култура: легенди, предания | Периодично |
|  | Събиране/издирване на спомени на местни жители - участници във войните, почти всички по разкази на техни потомци или вече записани спомени на самите участници | Периодично |
|  | Набавяне на всякакви публикации, издания, вкл. абониране на местната преса за допълване на архива | Периодично |

1. **Културно-просветна, образователна дейност:**

Културно-просветната дейност на читалището освен описаната по-горе програма на двата отдела на читалищната библиотека включва разнообразни формати като концерти, литературни и литературно-музикални вечери, чествания, възстановки на обичаи, отбелязване на празници, гостувания на театри, кино, външни изпълнители и др., конкурси, викторини, инициативи и др.

|  |  |  |
| --- | --- | --- |
| **ДАТА** | **СЪБИТИЕ** | **ОТГОВОРНИК** |
| 14.02. | Участие в празника Трифон Зарезан – ТС „Детелини“ | Р. Григорова |
| 14.02. | „Вино и любов“ – отбелязване на празника с местни автори | И. Морарова |
| 18.02. | Поклонение пред паметника на Васил Левски | екип |
| 21.02. | Творческа седянка – подготовка за 1-ви и 8-ми март – екип и желаещи да се включат | Т. Попова |
| Февруари | Гостуващо кино | Росица Пенчева |
| 01.03. | Арт инсталация по повод Баба Марта | Никола Маринов |
| 02.03. | Тържествен концерт, посветен на 3-ти март-Национален празник на България | ръководители на форми |
| 08.03. | Поздрав към жените на гр. Тутракан – ВГ „Северина“ | Д. Миланова |
| 08.03. | Жените с принос към развитието и утвърждаването на читалището – по повод 150 години от създаването му и Международния ден на жените | С. Капинчева, Р. Пенчева със съдействието на Исторически музей - Тутракан |
| 08.03. | Инициатива – 8 март, насочена към жени в затруднено положение | Екип на читалището |
| Март | Гостуващ театър | екип |
| 03.04. | Велиденска арт инсталация | екип |
| Април 06.03 – 13.04. | Великденски конкурс | екип |
| 08.04. | Отбелязване на обичая Лазаровден - Лазарска група | Т. Попова |
| 09.04. | Отбелязване на обичая Цветница | Р. Григорова |
| 13.04. | Творческа седянка за великденските празници – екип и желаещи | Р. Григорова |
| Април | Представяне на книга на местен автор – Иванка Морарова (2.04.) | И. Морарова |
| Април | Кинопрожекция | Секретар |
| 29.04. | Отбелязване международния ден на танца | Е. Атанасова |
| Май | Премиера на театрална постановка | П. Стойчев |
| Май | Откриване на изложба по повод 150 г. от създаване на читалището | С. Капинчева, Р. Пенчева |
| Май | Открити уроци по народни танци на децата от детските градини | Е. Атанасова |
| Май | Кино прожекции | Секретар |
| 06.05. | Отбелязване на празника „Гергьовден“ съвместно с друго читалище | Р. Григорова |
| Юни (05. – 08.06.) | Заключителен концерт на всички форми на читалището, награждаване на абитуриенти | Всички ръководители на форми |
| Юни | Представление на Детска театрална група | Т. Попова |
| Юни | Кинопрожекция | „Латона“ |
| 24.06. /?/  /15.03. до 20.05. и от 01.06 – 24.06/ | II НДЮФК „Златни пафти“ | Е. Атанасова ? |
| 24.06. | Отбелязване на празника „Еньови китки“ съвместно с други читалища | Р. Григорова, Т. Попова |
| 1-03.07. | Запознаване на ученици на стаж с дейността на читалището | Секретар |
| Юли | Лятно кино в парка | доброволци |
| Юли | Фолклорна вечер в рамките на фестивала „Огненият Дунав” | Е. Атанасова |
| Юли | Представяне на тутракански автор | И. Морарова |
| Август | Лятно кино в парка | доброволци |
| Септември | Кинопрожекции | екип |
| 21.09. | Включване в празничната програма по повод Деня на Тутракан – Фолклорно надиграване „Добруджа“ – танцуващи от всякакви възрасти | Е. Атанасова |
| 01.10. | Отбелязване Деня на поезията - ЛК „Бленика“ | И. Морарова |
| Октомври | Кинопрожекции | Секретар |
| Октомври | Гостуващ театър | екип |
| 01.10. - 31.10. | | Инициатива „Съвременен местен будител на Тутракан“ - 2023 | Екип НЧ, Община Тутракан, Исторически музей |
| Ноември | Премиера на театрална постановка | П. Стойчев |
| Ноември | Среща с дарители по повод Юбилея | Екип НЧ, секретар |
| Ноември | Кинопрожекции | Екип НЧ |
| Ноември | Представяне на ново издание за историята на читалището | С. Капинчева, секретар |
| 01.11. | Празничен концерт и коктейл по повод 150 г. от създаване на читалището | всички |
| 06.12. | Отбелязване на Никулден | Р. Григорова |
| 31.10. - 07.12. | Конкурс „Съвременна интерпретация на Вапцаров стих“ | Екип НЧ, секретар |
| 10.11. – 11.12. | Конкурс за коледарски песни и обичаи | Е. Атанасова ? |
| 20.12. | Отбелязване на Игнажден | Р. Григорова ,“Детелини“ |
| 21.12. | Коледен концерт | Ръководители на форми, секретар |
| 24.12. | Коледарска група | Е. Атанасова |

Традиционно читалището домакинства на редица мероприятия на други организатори – Община Тутракан, Театрални трупи, училища, детски градини и др. институции.

Програмата на читалището може да претърпи промени.

1. **Социална дейност,** **работа с хора с увреждания, етнически малцинства, работа с различни възрастови групи, развитие на доброволчество:**

Читалището ще продължи успешно започнатото партньорство с ЦНСТ „Мечта“, гр. Тутракан, като партньорството ще се изрази в срещи и целенасочени акции. Целта е децата от центъра да бъдат интегрирани чрез повече контакти, изяви, игри.

Читалището работи с всички възрастови групи, от предучилищна възраст до 90+, без значение от етническа, религиозна или каквато и да е принадлежност.

Привличаме в дейността си хора с увреждания и ТЕЛК, които са членове на наши състави, както и заети при нас.

За част от дейностите описани по-горе се предвижда включване на доброволци.

1. **Културни събития, организирани от читалището съвместно с Община Тутракан:**

* Фолклорна вечер в рамките на фестивала „Огненият Дунав“;
* НДЮФК „Златни пафти“.
* Надиграване „Добруджа“
* „Съвременен будител на Община Тутракан“ - 2024
* Други мероприятия по покана от Община Тутракан (3ти март, Цветница, Празник на кайсията, 1-ви юни, Деня на Тутракан, Трифон Зарезан, Никулден, 24-ти май и др.)

1. **Работа по проекти**

Завършване на проект „Вкусни истории в Крайдунавска Добруджа“, финансиран от Фондация „Америка за България“ с партньори читалище – Нова Черна, АК „Рибарска махала“ при Община Тутракан.

Читалището ще кандидатства по традиционните схеми на МК за осъвременяване на библиотечния фонд, допълнителни субсидирани бройки и евентуално други, при които читалището е допустим бенефициент. Планира се кандидатстване към Фонд „Култура“.

При отваряне на възможност читалището ще кандидатства към Бюрото по труда за наемане на допълнителен персонал с цел приобщаване на хора с ТЕЛК или в предпенсионна възраст, както и младежи до 29 г.

Читалището ще положи усилия да кандидатства и по други програми и мерки, доколкото е допустимо като бенефициент и разполага със съответния ресурс.

1. **Други дейности**

За да изпълни описаните по-горе цели и задачи читалището ще положи усилия да разшири и разнообрази дейността си чрез:

* Демонстрации на дейности, които не се извършват в града;
* Излети сред природата: 2-3 пъти;
* Организиране на почиствания – 2 пъти;
* Мероприятия за сплотяване на самодейците и колектива;
* Създаване на музейна колекция от остарели музикални инструменти.

**IV. МАТЕРИАЛНА БАЗА**

Читалището разполага с обновена през 2015 г. сграда с подсигурен достъп за хора с увреждания. Сградата е с разгърната площ 3000 кв.м. В нея се помещават – 1 зр. салон с 344 места, голяма зала със 120 места, малка зала с 50 места, както и 5 кабинета, 7 помощни помещения (складове, съблекални, гримьорни) и др. Сградата се използва напълно. Допълнително детски отдел на библиотека използва помещение на Община Тутракан, 5 форми на читалището през зимния сезон използват помещения на Община Тутракан.

Към момента са налице следните **проблеми** по сградата на читалището: мазилката на външна рампа е паднала в голяма степен, руши се мазилката по водостока на предна фасада, в помещение с излаз към „Крайбрежна“, отдавано под наем при по-силни дъждове навлиза вода, електрическата инсталация никога не е подменяна и не отговаря на изискванията, необходимо е покриване на дюшеме на сцената, както и лакиране/защита на паркет в голяма зала на 3-ти етаж.

Читалището разполага с: компютри – 21 (вече доста остарели), принтер/скенер – 4, Мултимедия – 1, фотоапарати – 2 бр., видеокамери – 2 бр., ПСИ, СОТ, парно, озвучителни с-ми – 1 бр., микрофони – 33 бр., миниуредби – 6 бр., осветителни тела – 18 бр., телевизори – 2 бр., дизелов отоплител – 1 бр., климатици-17 бр. и музикални инструменти и др.

За поддържането на сградата читалището ще разполага през 2023 г. с хигиенист и домакин на половин щат, общ работник, който през зимния сезон е само огняр. За поддържане хигиената в залата, която ползва ФТФ „Дунавска младост“, собственост на Община Тутракан се заплаща допълнително на хигиенист.

**За поддържане на сградата, спазване на законовите изисквания и поддържане на дейността читалището ежегодно заплаща следните абонаментни услуги:**

* Пожарна безопасност – 800 лв.;
* СОТ – 400 лв.;
* Дератизация, дезинфекция – 435 лв.;
* Годишен и 5 годишен преглед на отоплителен котел 250 лв.;
* Профилактика на климатици – 350 лв.;
* Абонамент за поддръжка на библиотечен софтуер АБ – 500 лв.;
* Абонамент за счетоводна програма – 350 лв.;
* Електронен подпис – 60 лв.;
* Поддръжка на касов апарат – 280 лв.;
* Трудова медицина – 450 лв.;
* Изготвяне оценка на риска – 200 лв.;
* Данък сграда – 1700 лв.
* Банково обслужване – 1500 лв.
* Допълнителни ремонти и поддръжки на ел.техника и др. – 2000 лв.

Регулярни разходи: ел.енергия, ВиК – услуги, интернет, телефони, въглища –12 500 лв.

**Усилията през 2022 г. ще бъдат насочени към:**

* Подмяна на електрическата инсталация в сградата (невключена в проекта по мярка 321) ако има възможност за кандидатстване по проект;
* Закупуване на нов декор във връзка с юбилея;
* Освежаване дюшеме зр. салон;
* Отстраняване на теч по предна фасада.

**V. ФИНАНСИРАНЕ**

# Бюджетът на читалището се формира основно от държавната субсидия.

Бюджетът се формира също така от допълнителни източници на средства, като за 2023 г. се прогнозира:

* Рента – 4500 лв.;
* Проекти - ;
* Приходи от наеми на помещения и зали – 2000 лв.;
* Членски внос - 650 лв.;
* Такса библиотека – 400 лв.;
* Билети – 2000 лв.;
* Дарения – 1000 лв.

Читалището се опитва, доколкото е възможно да привлича повече наематели – постоянни и еднократни, дарения и др. приходи, за да може да подпомогне дейността си.

# VII. СРОК, ОТЧЕТ И КОНТРОЛ ЗА ИЗПЪЛНЕНИЕ НА ПРОГРАМАТА

**1. Срок за изпълнение на програмата:**

Срокът за изпълнение на Програмата е едногодишен в рамките на бюджетната 2023 г.

**2. Отчет за изпълнение на Програмата:**

В началото на година се изготвя доклад за дейността и финансов отчет за предходната година. Докладът и отчетът се обсъждат и приемат от ЧН. До 30.03. се подлагат на гласуване от ОС на читалището, след което до 31.03. се представя в Община Тутракан и Общински съвет – Тутракан.

Отчет за дейността и финансов отчет се представят в срок да 30.06. в ТРРЮНЦ. Информационна карта за дейността на читалището се подава в МК, Регистър на читалищата до 30.06.

1. **Контрол по изпълнение на Програмата:**

Контролът по изпълнение на Програмата се осъществява от Общинския съвет.

**VI. ЗАКЛЮЧЕНИЕ**

Годишната програма за развитие на читалище „Никола Йонков Вапцаров - 1873“ за 2024 година е приета от Читалищното настоятелство на заседание, проведено ......... г., с решение № ...., Протокол № ..........

Изготвил:

Росица Пенчева

/отговорник спомагателни дейности/